Десислав Начков
Да изчезна

chitanka.info

Иска ми се да изчезна,

като дума неразбрана,

като нещо безполезно —

още невидяно.

Иска ми се да се рея,

без посока, цел и време,

да не гасна и не грея

в никоя вселена.

Само тъй, да наблюдавам

хаоса лишен от смисъл,

без въобще да преценявам,

без въобще да искам.

И ако случайно срещна

друг самотник нематериален,

реещ се от бездна в бездна,

да не заговарям.

Просто, кротко да отмина,

сдържан и притихнал,

и когато се разминем

да му се усмихна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.